EASIT: Formació en Accés Fàcil per a la Inclusió Social
Hola, soc un llapis que parla.
Duc ulleres blaves i guants blancs, tinc una vara per assenyalar.
Us guiaré en aquest vídeo d'introducció
al projecte EASIT.
EASIT significa Formació en Accés Fàcil
per a la Inclusió Social.
És un projecte Erasmus+ que va tenir lloc
entre setembre de 2018 i agost de 2021.
El projecte el dirigeix la Universitat Autònoma de Barcelona
i el consorci el formen universitats com la Universidade de Vigo,
la Università degli Studi di Trieste, a Itàlia,
SDI München i Stiftung Universität Hildesheim,
totes dues a Alemanya,
associacions d'usuaris, com l'Associació Nacional de Dislèxia
a Suècia (Dyslexiförbundet)
i Zavod Risa a Eslovènia,
i una emissora, RTV Slovenija.
És un projecte educatiu centrat
en el llenguatge fàcil de comprendre (LFC)
als mitjans audiovisuals.
El projecte va tenir diverses etapes
i el fruit de cada etapa l'anomenem resultat.
Al resultat 1, analitzem la situació a Europa
del llenguatge fàcil de comprendre,
tant a la pràctica com a la formació.
128 persones van participar a la nostra enquesta.
Podeu veure els resultats a la pàgina web del projecte.
Al resultat 2, investiguem
com el concepte de llenguatge fàcil de comprendre,
incloent el llenguatge fàcil i el llenguatge planer,
pot traslladar-se al món audiovisual.
Realitzem grups focals i entrevistes amb experts de diferents àmbits.
Al resultat 3, definim tres perfils professionals diferents:
l'expert en subtítols fàcils de comprendre,
l'expert en audiodescripció fàcil de comprendre,
i l'expert en periodisme audiovisual fàcil de comprendre.
Creem una targeta d'habilitats per a cadascun dels perfils,
que són llistes d'habilitats que els experts haurien de tenir.
Hi ha tres blocs en comú per a tots els perfils
i un bloc específic per a cada perfil.
Al resultat 4, dissenyem dos plans d'estudi.
Un pla per a un MOOC, un curs obert en línia massiu,
amb un focus vocacional que serveix d'introducció general al tema,
i un pla per a un curs universitari.
Al resultat 5, creem materials educatius,
incloent diversos vídeos d'accés lliure en línia.
Finalment, al resultat 6 vam fer suggerències
de com es podrien certificar aquests nous perfils.
Podeu accedir a tots els resultats des de la pàgina web del projecte.
Vídeo introductori preparat per Anna Matamala de la UAB
i Blaž Zajc de RTV Slovenija.
Produït per RTV Slovenija.
Aquest vídeo és part del projecte EASIT finançat per la Comissió Europea,
conveni de subvenció 2018-1-ES01-KA203-05275.
La informació i opinions del vídeo pertanyen als autors,
la Comissió no es fa responsable de qualsevol ús que es faci del vídeo.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social